Na temelju članka 107. stavka 9. i članka 118. Zakona o odgoju i obrazovanju u osnovnoj i srednjoj školi („Narodne novine“, broj: 87/08., 86/09., 92/10., 105/10., - ispravak, 90/11., 5/12., 16/12., 86/12., 94/13., 152/14., 7/17., 68/19., 98/19. i 64/20)**,** članaka 29. Statuta Osnovne škole Marije Jurić Zagorke te uvažavajući odredbe čl. 52. Zakona o proračunu ("Narodne novine", broj: 87/08.,136/12. i 15/15.) Školski odbor je na sjednici održanoj dana 22. prosinca 2020. godine, donio sljedeći

**PRAVILNIK O SUKCESIVNOM PLANIRANJU TROŠENJA VIŠKOVA POSLOVANJA**

**Članak 1.**

Odredbe ovog Pravilnika odnose se na sukcesivno planiranje trošenja viškova poslovanja prilikom donošenja financijskog plana i projekcija za iduće dvije godine.

**Članak 2.**

Škola višak u poslovanju ima od vlastitih prihoda te će u slučaju ostvarivanja većih iznosa viškova poslovanja iz prethodnih godina raspoređivat iznos sukcesivno kroz tri godine.

**Članak 3.**

Školski odbor Škole prilikom usvajanja financijskog plana i njegovih projekcija za iduće dvije godine u kojem je Škola rasporedila sukcesivno planiranje trošenja viška poslovanja iz prethodnih godina kroz tri godine usvajat će i akt u kojem će biti obrazložen iznos viška te prijedlozi njegovog smanjenja odnosno svrhe za koju će se upotrijebiti u zadanom trogodišnjem okviru.

**Članak 4.**

Ovaj Pravilnik stupa na snagu istekom osmog dana od dana objave na oglasnoj ploči Škole.

KLASA: 003-05/20-01/17

URBROJ: 238-32-27-01-20-1

U Vrbovcu, 22. prosinca 2020. godine

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ljiljana Škrinjar, prof. i dipl. bibl.

Pravilnik je objavljen na oglasnoj ploči Škole i mrežnoj stranici Škole dana 28. prosinca 2020. godine.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Edina Operta, prof.